sri lanka tour of pakistan 2019: sarfaraz ahmed retained as pakistan captain
Sarfaraz Ahmed: పా‌కిస్థాన్ కెప్టెన్‌గా మళ్లీ సర్ఫరాజ్.. చర్యల్లేవ్
పాకిస్థాన్‌లో పర్యటించేందుకు శ్రీలంక క్రికెటర్లు ఒకవైపు నిరాకరిస్తుండగా.. ఆ జట్టుతో సిరీస్‌‌లో ఆడబోయే జట్టుని పాకిస్థాన్ క్రికెట్ బోర్డు ఈరోజు ప్రకటించింది.
Samayam Telugu | Updated:
Sep 13, 2019, 07:36PM IST
హైలైట్స్
శ్రీలంక, పాకిస్థాన్ మధ్య ఈనెల 27 నుంచి వన్డే, టీ20 సిరీస్ మొదలు
పాక్ గడ్డపై జరిగే ఈ సిరీస్ ఆడబోమని తెగేసి చెప్తున్న శ్రీలంక క్రికెటర్లు
మరోవైపు షెడ్యూల్ రూపొందించి.. జట్టుని ప్రకటించిన పాకిస్థాన్ క్రికెట్ బోర్డు
వరల్డ్‌కప్‌లో పాక్ టీమ్‌ ఫెయిలైనా.. కెప్టెన్‌గా మళ్లీ సర్ఫరాజ్ ఎంపిక
వన్డే ప్రపంచకప్‌‌లో పేలవ ప్రదర్శన తర్వాత పాకిస్థాన్ క్రికెట్ టీమ్‌పై కఠిన చర్యలు తీసుకునేలా కనిపించిన పాకిస్థాన్ క్రికెట్ బోర్డు (పీసీబీ) అనూహ్యంగా వెనక్కి తగ్గింది. ఇటీవల టీమ్ హెడ్ కోచ్ మిక్కీ ఆర్థర్, చీఫ్ సెలక్టర్ ఇంజిమామ్ ఉల్ హక్‌లని పొమ్మనలేక పొగబెట్టిన పీసీబీ.. వారిద్దరి స్థానంలో వారం క్రితం మాజీ క్రికెటర్ మిస్బావుల్ హక్‌ని నియమించిన విషయం తెలిసిందే. దీంతో.. జట్టు కెప్టెన్సీ బాధ్యతల నుంచి సర్ఫరాజ్ అహ్మద్‌ని తొలగించి.. అతని స్థానంలో బాబర్ అజామ్‌ని నియమించనున్నారని ప్రచారం జరిగింది. కానీ.. శ్రీలంకతో ఈనెల 27 నుంచి ప్రారంభంకానున్న మూడు వన్డేలు, మూడు టీ20ల సిరీస్‌కి శుక్రవారం జట్టుని ప్రకటించిన పీసీబీ.. కెప్టెన్‌గా సర్ఫరాజ్‌ని కొనసాగించింది.